# goriñ
## Brezhoneg
### Etimologiezh

    Diwar an anv-kadarn gor hag al lostger -iñ.

### Verb

goriñ /ˈɡoːrĩ/ verb kreñv eeun (displegadur)
* Tommañ mat (diwar-benn ar fornioù)
** Ha goude p'ho po goret ar forn lakaat an toaz e-barzh. — (Yann-Vari Perrot, E-tal ar poull, C'HOARIVA BREZHONEK, Pemp pezh-c'hoari berr, Skridoù Breizh, 1944, p. 45.)
* Delc'her vioù tomm e-pad ur pennad evit lakaat o c'hellid da dreiñ e ploged hag ar re-mañ da ziglorañ (diwar-benn an evned)
** Ar yar-mañ a zo o c'horiñ. — (Jules Gros, Le trésor du breton parlé Deuxième Partie, 1970, p. 183.)
** Pa vez lakeet uïou da hori e vez red lakaad eur gont dispar. — (Jules Gros, Le trésor du breton parlé Deuxième Partie, 1970, p. 118.)
* Magañ ur c'hleñved en un doare kuzh, kregiñ da gaout.
** Hemañ a zo o c'horiñ ur c'hleñved bennak. — (Jules Gros, Le trésor du breton parlé Deuxième Partie, 1970, p. 183.)
* Diwar-benn loened all
** Peurc’hraet al labour, setu ar c’hornandon bihan du o tigouezout. En e laouer emañ atao, ya, el laouer cheñchet e kalech stag outañ c’houec’h c’houil-dero deuet eus ar vein a oa bet heñ o c’hori. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 129.)
* Droug war ar c'horf pa vez koeñvet ha pa vez gor e-barzh:
** Ober, stummañ, ur gor
* Stummañ da ober (diwar-benn an amzer)
** Goriñ amzer fall, erc'h.
** Homañ (= an amzer) a zo o c'horiñ erc'h. — (Jules Gros, Le trésor du breton parlé Deuxième Partie, 1970, p. 183.)
** Homañ (= an amzer) a zo o c'horiñ amzer fall. — (Jules Gros, Le trésor du breton parlé Deuxième Partie, 1970, p. 183.)

#### Gerioù heñvelster

* gwiriñ

#### Deveradoù

* goret

#### Troioù-lavar

* chom da c'horiñ vioù : chom da ruzañ, ober netra, straniñ
* goriñ vioù : chom da ruzañ, ober netra, straniñ

#### Troidigezhioù

* galleg : 1) chauffer ; 2) couver (oeuf) 3) couver une maladie ; 3) abcéder 4) préparer (en parlant du mauvais temps)